ບໍ່ມີ ປະເທດໃດ ດຳເນີນການ ເທົ່າກັບ ສຫລ ເພື່ອຄວບຄຸມ ອີໂບລາ
ປະທານາທິບໍດີ ສຫລ ກ່າວວ່າ ບໍ່​ມີ​ປະ​ເທດ​ອື່ນໃດ ໄດ້ດຳເນີນການ ຫຼາຍ​ເທົ່າ​ກັບສະຫະລັດ ​ເພື່ອ​ຄວບຄຸມ ການ​​ລະບາດຂອງ​ອີ​ໂບລາ.
ປະທານາທິບໍດີ Barack Obama ກ່າວວ່າ ບໍ່ມີປະເທດອື່ນ ໃດທີ່ໄດ້ດຳເນີນ ການຫລາຍເທົ່າກັບສະຫະລັດ ເພື່ອຄວບ ຄຸມແລະໃນທີ່ສຸດຍຸດຕິການລະບາດ ຂອງເຊື້ອອີໂບລາ ທີ່ ອາຟຣິກາຕາເວັນຕົກ ທ່ານ Obama ກ່່າວໃນວັນອັງຄານວານນີ້ວ່າ ສະຫະລັດ ໄດ້ເພີ້ມຈຳນວນ ບັນດາໜ່ວຍປີ່ນປົວ ແລະຄະນະຝັງສົບ ພ້ອມທັງໄດ້ຂະຫຍາຍ ຕາໜ່າງການສົ່ງພະນັກງານການ ແພດແລະເຄື່ອງອຸບປະກອນໄປໃຫ້ ນັບຕັ້ງແຕ່ເດືອນສິງ ຫາເປັນຕົ້ນມາ ພ້ອມທັງໄດ້ເລີ້ມ ໃນການປຸກລະດົມ ໃຫ້ ການສືກສາອົບຮົມຢ່າງຂຸ້ນຂ້ຽວ ປະທານາທິບໍດີກ່າວວ່າ “ສິ່ງສຳຄັນທີ່ສຸດກໍຄື” ບັນດາພະນັກງານການແພດ ສະຫະລັດ ຢູ່ໃນອາຟຣິກາຕາເວັນຕົກ ແລະຄະນະໃຫ້ການຊ່ວຍເຫລືອ ເພື່ອຮັບມືກັບໄພພິບັດ ຂອງສະຫະລັດ ທີ່ໄດ້ສົ່ງໄປໃນທ້າຍລະດູຮ້ອນກຳລັງປະຕິ ບັດງານເທົ່າທີ່ເປັນໄປໄດ້ ເພື່ອຄໍ້າປະກັນໃຫ້ພວກເຈົ້າໜ້າທີ່ແລະພະນັກງານການແພດຈາກບັນດາປະເທດຕ່າງໆ ໄດ້ມີ ໃນສິ່ງທີ່ເຂົາເຈົ້າເຫັນວ່າຈຳເປັນ ເພື່ອປະຕິບັດງານໃຫ້ສຳເລັດລຸລ່ວງໄດ້ ປະທານຍິງ ຄະນະກຳມະການຂອງສະຫະພາບອາຟຣິກາ ໄດ້ຮຽກຮ້ອງໃຫ້ອາຟຣິກາ ມີ ຄວາມປຸ້ມລຸມສາມັກຄີກັນ ເພື່ອເອົາໄຊຊະນະ ການແຜ່ລະບາດຂອງເຊື້ອອີໂບລາ ໂດຍ ກ່າວວ່າ ບໍ່ມີປະເທດໃດທີ່ຈະມີປອດໄພ ແລະສຸຂະພາບດີໄດ້ ຖ້າຫາກປະເທດໃດນຶ່ງຍັງ ປະເຊີນໜ້າກັບເຊື້ອອີໂບລາຢູ່